Document ID: /roh_data/filtered/fineweb-2-filterrobots_roh.jsonl.gz/25695

I giaja per pretensiuns enfin il favrer da quest onn, enfin il mument che la firma aveva fatg in nov start. «Nus avain finanzià la nova fatschenta operativa e nus pudain pajar noss quints», di Martin Niederberger. «Il passà che smatga, stuain nus dentant dumagnar cun ina renunzia parziala.»
Cuncurs smanatscha
Enfin mez zercladur ha la Carna Grischa SA ussa temp da preschentar als derschaders in plan da sanaziun. Cas cuntrari smanatscha il concurs. L’interpresa aveva cun in nov logo, in nov schef ed ina nova pagina d’internet vulì meglierar ses num.
Cunter Carna Grischa è plinavant vegnì instradà ina procedura penala pervi da cugliunaria. L'onn passà era vegnì enconuschent che l'interpresa cun sedia a Landquart, ha tranter auter vendì charn da l'exteriur sco charn svizra u charn sdregliada sco charn frestga.